
DR.30.9.2004 63 

 

  

 

keadaan pada hari ini.  Kalau kita bandingkan sebelum ini Tuan Pengerusi, tahun 2001 
umpamanya, harganya cuma USD24.92, pada tahun 2004 pula USD92.  Jadi pada 
bulan September USD45.55, itu harganya. 

Oleh kerana harganya meningkat di pasaran antarabangsa, kita dapati 
bahawa kos barangan petroleum berdasarkan Singapore  costing.  Ini kita gunakan 
untuk menetapkan harga dalam negara kita telah naik kira-kira 40.56 sen daripada 
Januari sampai September (40.56 sen), itu senarionya.  Jadi, di peringkat antarabangsa 
USD12 satu barrel bagi Januari hingga sekarang dan dalam negara, kita punya harga 
Singapore  costing naik 40.56 sen bagi petrol. 

Untuk makluman Ahli Yang Berhormat dalam tempoh tersebut, kerajaan cuma 
menaikkan harga petroleum cuma 2 sen iaitu pada bulan Mei.  Kenaikannya 40.56 sen, 
tetapi kerajaan cuma menaikkan harga petroleum sekali sahaja daripada Januari iaitu 2 
sen pada bulan Mei yang lalu.  Ini bermakna bezanya kerajaan membayar subsidi 
kepada rakyat dan untuk makluman Ahli Yang Berhormat, subsidi ini berjumlah 
sehingga kini kira-kira RM4,197 juta (subsidi atas petroleum).   

Subsidi ini kita kena bayar kepada syarikat-syarikat yang menjual minyak, oleh 
kerana harga yang kita kenakan ini lebih rendah daripada harga pasaran.  Selain itu 
juga kita ada lagi satu unsur iaitu kita mengecualikan cukai, ada dua perkara pertama 
pengecualian cukai – kita tidak kenakan cukai ke atas bahan-bahan petrol, diesel dan 
LPG ini, ini melibatkan RM6.8 bilion.  Jadi, kalau kita campur cukai yang kita hendak 
kutip dengan subsidi daripada belanjawan kerajaan ialah sebanyak RM4.2 bilion, 
bermakna kerajaan kehilangan hasil dan membayar subsidi sebanyak kira-kira 
RM11,000   juta.  Ini apa yang berlaku dari  tempoh Januari hingga sekarang. 

Datuk Haji Wan Junaidi bin Tuanku Jaafar:  [Bangun] 

Datuk Abdul Rahim bin Bakri:  [Bangun] 

Tuan Pengerusi [Datuk Dr. Yusof bin Yacob]:  Ada dua yang bangun Yang 
Berhormat. 

Datuk Abdul Rahim bin Bakri:   Terima kasih Tuan Pengerusi. 

Tuan Pengerusi [Datuk Dr. Yusof bin Yacob]:  Ya, Kudat.  Teruskan. 

 Datuk Abdul Rahim bin Bakri [Kudat]:  Terima kasih Tuan Pengerusi.  Yang 
Berhormat Menteri, saya ingin mengemukakan satu pandangan itu berhubung dengan 
masalah subsidi petrol yang kita berikan kepada pengguna-pengguna di Malaysia.  
Subsidi petrol ini sebenarnya juga telah memberikan keuntungan kepada pengguna-
pengguna kereta daripada Thailand dan Singapura kerana mereka datang ke Malaysia 
mengisi kereta-kereta mereka dengan minyak petrol yang kita berikan subsidi.  Jadi, 
apakah cara kerajaan untuk menyekat masalah ini kerana kita tahu bahawa berjuta-juta 
pemandu dari kedua-dua negara ini yang datang ke Malaysia khususnya daripada 
Singapura dan Thailand, mereka datang untuk mengambil petrol kita yang sebenarnya 
dibayar oleh pemegang-pemegang cukai iaitu kita sendiri.  Terima kasih. 

 Dato' Mustapa bin Mohamed:  Tuan Pengerusi, ada tiga sebab kenapa 
harga-harga ini sukar untuk kerajaan pertahankan.  Yang pertamanya ialah 
penyeludupan yang disebut oleh Ahli Yang Berhormat bagi Kudat tadi.  Memang benar, 
penyeludupan berlaku di sempadan di antara utara Malaysia dengan Thailand.  Kenapa 
penyeludupan berlaku?  Ia kerana harganya berbeza begitu ketara sekali. 

 Pada masa ini harga diesel di Malaysia 78 sen seliter, di Thailand RM1.42 
seliter, perbezaannya hampir dua kali ganda.  Maknanya harga di Malaysia ini hampir 
separuh harga di Thailand.  Oleh itu,  ini telah menggalakkan pihak tertentu untuk 
menyeludup dan sebagaimana Ahli Yang Berhormat sebutkan tadi yang mendapat 
faedah ialah pengguna-pengguna kenderaan dan lain-lain rakyat Thailand. 

 Oleh itu, keadaan ini tidak boleh kita pertahankan.  Oleh kerana perbezaan 
harga yang begitu ketara, 78 sen di Malaysia, RM1.42 di Thailand tidak boleh kita 
pertahankan.  Itu sebab yang pertama. 

Sebab yang kedua, kenapa sukar untuk kerajaan mempertahankan perkara ini 
oleh kerana subsidi ini akan meningkat apabila harga – sekarang ini saya katakan 
RM11,000 juta, ia akan meningkat apabila harga minyak naik.  Apabila meningkat ia 
memberi kesan kepada kewangan kerajaan.  Tahun ini defisit kerajaan kita 4.5% dan 
dalam Belanjawan Yang Berhormat Perdana Menteri baru-baru ini disebut bahawa kita 



keadaan pada hari ini. Kalau kita bandingkan sebelum ini Tuan Pengerusi, tahun 2001 umpamanya, harganya cuma USD24.92, pada tahun 2004 pula USD92. Jadi pada bulan September USD45.55, itu harganya. Oleh kerana harganya meningkat di pasaran antarabangsa, kita dapati bahawa kos barangan petroleum berdasarkan Singapore costing. Ini kita gunakan untuk menetapkan harga dalam negara kita telah naik kira-kira 40.56 sen daripada Januari sampai September (40.56 sen), itu senarionya. Jadi, di peringkat antarabangsa USD12 satu barrel bagi Januari hingga sekarang dan dalam negara, kita punya harga Singapore costing naik 40.56 sen bagi petrol. Untuk makluman Ahli Yang Berhormat dalam tempoh tersebut, kerajaan cuma menaikkan harga petroleum cuma 2 sen iaitu pada bulan Mei. Kenaikannya 40.56 sen, tetapi kerajaan cuma menaikkan harga petroleum sekali sahaja daripada Januari iaitu 2 sen pada bulan Mei yang lalu. Ini bermakna bezanya kerajaan membayar subsidi kepada rakyat dan untuk makluman Ahli Yang Berhormat, subsidi ini berjumlah sehingga kini kira-kira RM4,197 juta (subsidi atas petroleum). Subsidi ini kita kena bayar kepada syarikat-syarikat yang menjual minyak, oleh kerana harga yang kita kenakan ini lebih rendah daripada harga pasaran. Selain itu juga kita ada lagi satu unsur iaitu kita mengecualikan cukai, ada dua perkara pertama pengecualian cukai- kita tidak kenakan cukai ke atas bahan-bahan petrol, diesel dan LPG ini, ini melibatkan RM6.8 bilion. Jadi, kalau kita campur cukai yang kita hendak kutip dengan subsidi daripada belanjawan kerajaan ialah sebanyak RM4.2 bilion, bermakna kerajaan kehilangan hasil dan membayar subsidi sebanyak kira-kira RM11,000 juta. Ini apa yang berlaku dari tempoh Januari hingga sekarang. Datuk Haji Wan Junaidi bin Tuanku Jaafar: [Bangun]. Datuk Abdul Rahim bin Bakri: [Bangun]. Tuan Pengerusi [Datuk Dr. Yusof bin Yacob]: Ada dua yang bangun Yang Berhormat. Datuk Abdul Rahim bin Bakri: Terima kasih Tuan Pengerusi. Tuan Pengerusi [Datuk Dr. Yusof bin Yacob]: Ya, Kudat. Teruskan. Datuk Abdul Rahim bin Bakri [Kudat]: Terima kasih Tuan Pengerusi. Yang Berhormat Menteri, saya ingin mengemukakan satu pandangan itu berhubung dengan masalah subsidi petrol yang kita berikan kepada pengguna-pengguna di Malaysia. Subsidi petrol ini sebenarnya juga telah memberikan keuntungan kepada pengguna- pengguna kereta daripada Thailand dan Singapura kerana mereka datang ke Malaysia mengisi kereta-kereta mereka dengan minyak petrol yang kita berikan subsidi. Jadi, apakah cara kerajaan untuk menyekat masalah ini kerana kita tahu bahawa berjuta-juta pemandu dari kedua-dua negara ini yang datang ke Malaysia khususnya daripada Singapura dan Thailand, mereka datang untuk mengambil petrol kita yang sebenarnya dibayar oleh pemegang-pemegang cukai iaitu kita sendiri. Terima kasih. Dato' Mustapa bin Mohamed: Tuan Pengerusi, ada tiga sebab kenapa harga-harga ini sukar untuk kerajaan pertahankan. Yang pertamanya ialah penyeludupan yang disebut oleh Ahli Yang Berhormat bagi Kudat tadi. Memang benar, penyeludupan berlaku di sempadan di antara utara Malaysia dengan Thailand. Kenapa penyeludupan berlaku? Ia kerana harganya berbeza begitu ketara sekali. Pada masa ini harga diesel di Malaysia 78 sen seliter, di Thailand RM1.42 seliter, perbezaannya hampir dua kali ganda. Maknanya harga di Malaysia ini hampir separuh harga di Thailand. Oleh itu, ini telah menggalakkan pihak tertentu untuk menyeludup dan sebagaimana Ahli Yang Berhormat sebutkan tadi yang mendapat faedah ialah pengguna-pengguna kenderaan dan lain-lain rakyat Thailand. Oleh itu, keadaan ini tidak boleh kita pertahankan. Oleh kerana perbezaan harga yang begitu ketara, 78 sen di Malaysia, RM1.42 di Thailand tidak boleh kita pertahankan. Itu sebab yang pertama. Sebab yang kedua, kenapa sukar untuk kerajaan mempertahankan perkara ini oleh kerana subsidi ini akan meningkat apabila harga- sekarang ini saya katakan RM11,000 juta, ia akan meningkat apabila harga minyak naik. Apabila meningkat ia memberi kesan kepada kewangan kerajaan. Tahun ini defisit kerajaan kita 4.5% dan dalam Belanjawan Yang Berhormat Perdana Menteri baru-baru ini disebut bahawa kita.